নূতন (ভারতীয় অভিনেত্রী)
নূতন সমর্থ (মারাঠি: नूतन; জন্ম: ৪ জুন, ১৯৩৬ - মৃত্যু: ২১ ফেব্রুয়ারি, ১৯৯১) তৎকালীন বোম্বে প্রেসিডেন্সির মুম্বইয়ে জন্মগ্রহণকারী বিখ্যাত ভারতীয় অভিনেত্রী ছিলেন। নূতন নামেই দর্শকমহলে সমধিক পরিচিত ছিলেন তিনি। চার দশককাল সুদীর্ঘ চলচ্চিত্র জীবনে ৭০-এর অধিক হিন্দি চলচ্চিত্রে অভিনয় করেছেন তিনি। তাঁকে হিন্দি চলচ্চিত্রের ইতিহাসে সর্বাপেক্ষা পরিচ্ছন্ন নারী অভিনেত্রী হিসেবে বিবেচনা করা হয়ে থাকে। তিনি মোট পাঁচবার ফিল্মফেয়ার পুরস্কার জয় করেন।